पीएम मोदी की पाकिस्तान यात्रा से भाजपा की दोहरी नीति जगजाहिर
कांग्रेस महासचिव गुर्जर ने कहा, पाकिस्तान के खिलाफ मोदी के भाषणों का वीडियो किया प्रदर्शित
भास्कर संवाददाता | नागदा
भाजपा की दोहरी नीति एक बार फिर जगजाहिर हुई है। जो व्यक्ति प्रधानमंत्री बनने के पूर्व भारतीय सैनिक का एक सिर कटने पर पाकिस्तानी सैनिकों के 10 सिर काटने का दम भरता था, वहीं नरेंद्र मोदी शुक्रवार को पाकिस्तान के प्रधानमंत्री नवाज शरीफ को जन्मदिन की बधाई देने स्वयं आगे बढ़कर पाकिस्तान गए हैं। मोदी ने विश्वास दिलाया था कि केंद्र में भाजपा की सरकार बनी तो पाकिस्तानी सरकार की शैली में ही हर आतंक का जवाब हिंदुस्तान देगा। लेकिन प्रधानमंत्री बनते ही मोदी के सुर बदल गए हैं।
यह बात म.प्र. कांग्रेस कमेटी के महासचिव दिलीपसिंह गुर्जर ने शुक्रवार शाम कन्याशाला चौराहे पर नागरिकों को संबोधित करते हुए कही। कांग्रेस ने इस दौरान लोकसभा चुनाव के दौरान इलेक्ट्रानिक मीडिया को दिए गए इंटरव्यू में मोदी द्वारा पाकिस्तान के खिलाफ दिए गए भाषणों की वीडियो क्लिप का प्रदर्शन भी किया। शहर कांग्रेस अध्यक्ष सुबोध स्वामी ने कहा कि देश के प्रधानमंत्री के दोहरे चरित्र पर अब हिंदूवादी संगठनों को स्पष्टीकरण देना चाहिए कि लगातार देश में आतंकी गतिविधियों के माध्यम से अस्थिरता फैलाने वाले पाकिस्तान की ओर दोस्ती का हाथ मोदी आखिर किस मजबूरी में बढ़ा रहे है। इस दौरान पार्षद प्रमोदसिंह चौहान, जयप्रकाश मल्लाह, पप्पू प्रजापत, योगेश मीणा, संदीप चौधरी, युकां अध्यक्ष दीपक गुर्जर, युसूफ, मनोज राठी, आशीष जैन, अंतरसिंह तोमर, अमित राठौर, लोकेश चौहान, रफीक मंसूरी, जितेंद्र चौहान, नरेंद्र गुर्जर सहित बड़ी संख्या में कांग्रेसी मौजूद रहे।
कन्याशाला चौराहे पर प्रधानमंत्री मोदी द्वारा मीडिया में दिए गए बयान की वीडियो क्लिप का प्रदर्शन। मौजूद पूर्व विधायक गुर्जर व अन्य कांग्रेस नेता।
bho_Deva hin_Deva npi_Deva hin_Deva hin_Deva awa_Deva